DOLOŽKA ZLUČITEĽNOSTI
návrhu vyhlášky s právom Európskej únie

1. Navrhovateľ vyhlášky: Úrad pre reguláciu sieťových odvetví  

2. Názov návrhu vyhlášky: Vyhláška Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení  vyhlášky č. 317/2024 Z. z. 

3. Predmet návrhu vyhlášky je upravený v práve Európskej únie: 

a) v primárnom práve – Zmluva o fungovaní Európskej únie (čl. 194), 

b) v sekundárnom práve 

1.	Smernica Európskeho parlamentu a Rady (EÚ) 2019/944 z 5. júna 2019 o spoločných pravidlách pre vnútorný trh s elektrinou a o zmene smernice 2012/27/EÚ (prepracované znenie) (Ú. v. EÚ, L 158, 14.6.2019) v znení korigenda
Gestor: Ministerstvo hospodárstva Slovenskej republiky 

2. Smernica Európskeho parlamentu a Rady (EÚ) 2018/2001 z 11. decembra 2018 o podpore využívania energie z obnoviteľných zdrojov (prepracované znenie) (Ú. v. EÚ L 328, 21. 12. 2018) v znení korigenda
Gestor: Ministerstvo hospodárstva Slovenskej republiky

3. Nariadenie Európskeho parlamentu a Rady (EÚ) 2019/943 z 5. júna 2019 o vnútornom trhu s elektrinou (prepracované znenie) (Ú. v. EÚ L 158, 14. 6. 2019) v platnom znení
Gestor: Ministerstvo hospodárstva Slovenskej republiky

c) v judikatúre Súdneho dvora Európskej únie – nie je. 

4. Záväzky Slovenskej republiky vo vzťahu k Európskej únii: 
a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení:
	
	1. Smernica (EÚ) 2019/944 do 31. decembra 2020 
2. Smernica 2018/2001 do 30. júna 2021
3. Smernica (EÚ) 2024/1711 do 17. januára 2025 
4. Nariadenie (EÚ) 2019/943 je účinné a priamo uplatniteľné od 1. júla 2020
	 
b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie – 

· smernica Európskeho parlamentu a Rady (EÚ) 2024/1711 z 13. júna 2024, ktorou sa menia smernice (EÚ) 2018/2001 a (EÚ) 2019/944, pokiaľ ide o zlepšenie koncepcie trhu s elektrinou v Únii vedené konanie je v štádiu formálneho oznámenia INFR(2025)0178 zo dňa 27. marca 2025. 

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav - 
-	zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, 
-	zákon č. 250/2012 Z. z. o regulácii v sieťových odvetviach v znení neskorších predpisov, 
-	zákon č. 251/2012 Z. z.  o energetike a o zmene a doplnení niektorých zákonov v znení neskorších predpisov,
- zákon č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov.

5. Návrh vyhlášky je zlučiteľný s právom Európskej únie: 
Úplne

